 Heshiiskani wuxuu ahaa heshiis aad u mug weyn, wuxuu nagu qaatay mudo shan bilood ah, shantaa biloodba si joogto ah ayanu gacanta ugu haynay, waxa nagala shaqaynayey dad aqoon badan u leh, waayo anagu dad siyaasiyiin ah baanu nahay dad aqoon, khibrad iyo waayo aragnimo u leh sida heshiisyada loo galo ma nihin, waxa laga yaabaa in dadka qaarkii is waydiiyaan, inaad wax garan waydaa ceeb maaha dadka binu-aadamka ahina wax walba ma yaqaano aqoonta waala iibsadaa siyaabo badana ayaa loo helaa, anagu waxaanu nahay dad siyaasiyiin ah oo qarankan matalaya, waxaanu ka goaan qaadanaynay arrimaha siyaasada iyo ganacsiga, waxa na kaalinayey khubaro aqoon yahano ah oo ka mida shirkad Ingiriis ah oo ilaa kun iyo shan boqol oo qareen leh, nimankaas ayaa ina caawinayey maadaama oo uu wuxu inagu cusub yahay, waxa laga yabaa in fadhiyada aanu mararka qaarkood laba iyo toban xubnood ku tagi jirnay shan xubnood oo gudigayaga ah iyo todobada Qareen, waxa kale oo naga caawinayey khuburo dhinaca maaliyada ku takhasusay Financial Experts, waa kambari ka mida kuwa dhinaca dhaqaalaha duniga ugu balaadhan, dhamaantood waxaynu qaran ahaan ku bixinay lacag faro badan, waxaynu lacagtaas ugu bixinay inaynu kaalmo sax ah ka helo, waxa aynu galayna inaynu iska hubino, waxa aynu yeelayno aynu cadayno, heshiisku waa mudo dheer waxa laga yaabaa in dadka maanta samaynayaa in aanay bari noolaan, waxa uu saamayn doonaa Ubad yaryar oo aan maanta saamayn ku lahayn oo madax ka noqon doona qarankan sodon sano ka dib, waa inuu noqdaa heshiis cad oo ka fog madmadow iyo muran iyo wax laysku qabsado. 